Document ID: /roh_data/filtered/fineweb-2-filterrobots_roh.jsonl.gz/7111

Per il pli aut grischun, Michael Pfäffli, che ha er gidà tar l’emprima badigliada, è il project d’ina tur da 30 meters autezza insatge spezial che vegnia a colliar anc dapli las differentas regiuns dad ina e da l’autra vart dal pass dal Güglia.
Plans ambizius
Gia per la fin da fanadur 2017 duai la tur da lain esser pronta. La construcziun che vegn montada sin ina soletta, cuntegna grondas fanestras da loscha e duai colliar la natira e la cultura. L’aura vegnia ad esser la pli gronda sfida ha declerà Enrico Uffer da l’interpresa Uffer, che è incumbensada cun la part en lain da la tur.
La finanziaziun da l’emprima etappa da construcziun da 2,2 miu francs è garantida. Per la segunda etappa, ch’avess da succeder l’atun, è Origen anc a la tschertga da raps en l’autezza da radund 600’000 francs. Sin la stad stat però la tur, ils 31 da fanadur 2017 è planisada la premiera da l’opera «Apocalypse» da Gion Antoni Derungs – en preschientscha da cusseglier federal Alain Berset.
RR actualitad 07:00